PAGE  





Sülysáp Nagyközség Önkormányzata
Polgármesterétől
2241 Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 7907-19/2012
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2012. szeptember 5.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: kérelem
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. szeptember 20-án tartandó munkaterv szerinti ülésére

14. napirendhez

Tárgy: Kiskókai utca sebességkorlátozása iránti kérelem (Telepy Miklós) 
Tisztelt Képviselő-testület!

Telepy Miklós 2241 Sülysáp Kiskókai u. 1/D. szám alatti lakos az alábbi problémával fordult Önkormányzatunkhoz.

A Kiskókai utcán annak felújítása óta jelentősen megnövekedett a forgalom, hiszen a Kóka és a 31-es főút között közlekedők szívesebben használják ezt az utat, mint az erősen felújításra szoruló Vasút utcát. Az út szélessége nem alkalmas kétirányú forgalom biztosítására, csak a padkára való lehajtás, illetve a nemrégiben leaszfaltozott járda igénybevételével, ráadásul az érvényben levő sebességkorlátozást sem tartják be az autósok. Mindezek miatt a Kiskókai utcában közlekedő gyalogosok veszélyben érezhetik magukat.

A kérelmező emiatt sebességcsökkentő bordák (ún. fekvőrendőrök) elhelyezését, vagy az utca egyirányúsítását javasolja. További szóban előterjesztett javaslata volt még, hogy az utat minkét irányból behajtani tilos jelzőtáblával lássuk el, hogy azt csak az ott lakók, illetve a Béke és Malom utcáról érkező autósok használhassák.
Az utca egyirányúsítása, illetve használatának korlátozása - a település közlekedési hálózatában betöltött kiemelt szerepe miatt – véleményem szerint nem járható út, viszont a korábbi tapasztalatok alapján a fekvőrendőrök elhelyezését sem javaslom a módszer drasztikussága, valamint a téli hókotrás nehézségei miatt.
Ugyanakkor tény, hogy a járda egy szakaszon jelenleg „egybeolvad” az úttal. Itt - a Képviselő-testület döntése szerint - sor kerülhet esetleg a záróvonal felfestésére, illetve mechanikai záróvonal kialakítására is.

Kérem döntésük szíves meghozatalát!

…/2012. (IX. 20.) ÖKT határozati javaslat

Sülysáp Nagyközség Önkormányzat Képviselő-testülete Telepy Miklós 2241 Sülysáp Kiskókai u. 1/D. szám alatti lakos beadványát ​- a közúti közlekedésről szóló 1988. évi I. törvény 33. § (1) b) bb) alpontja és 34. § (2) bekezdése szerinti feladatkörében – megtárgyalva úgy dönt, hogy… 
Határidő: 2012…
Felelős: polgármester
Sülysáp, 2012. szeptember 5.

Horinka László s.k.

polgármester
Láttam!

Sülysáp, 2012. szeptember 12.
Tóth Krisztina s.k.
jegyző 
1. MELLÉKLET

